kardosdrur/scandi-wiki huggingface dataset:
Björn Höcke

Björn Höcke (født 1. april 1972 i Lünen) er en tysk politiker (AfD). Han er en af to formænd for AfD i delstaten Thüringen og har været gruppeformand i Thüringens landdag siden landdagsvalget i 2014. Indtil sit valg til landdagen var han skolelærer i Bad Sooden-Allendorf i delstaten Hessen, ved grænsen til Thüringen.

Höcke er kendt og berygtet for sine ekstreme anti immigrationsholdninger, for nogle år siden blev AfD medlemmer bedt om at kigge på en række citater fra Höcke og spurgt om hvorvidt det var Höcke eller Hitler der havde ytret dem. Enkelte gættede på de var fra Hitlers Mein Kampf og de fleste kunne ikke læse om hvorvidt de stammede fra partiets egen politiker eller Hitler! Hvad der også var interessant var at ingen virkede til at være vrede eller provokerede over journalistens sammenligning mellem Höcke of Hitler. Höcke er også berygtet for at benytte ord som Lebensraum, begrebet det tyske nazi parti benyttede som “forklaring” på deres udryddelse af millioner af jøder.

Litteratur 
 Alexander Häusler, Rainer Roeser: "„Erfurt ist schön deutsch – und schön deutsch soll Erfurt bleiben!“ Das politische Erscheinungsbild der Partei „Alternative für Deutschland“ (AfD) in Thüringen. Ed. af Friedrich-Ebert-Stiftung, land office i Thüringen, Erfurt, 2015, , s. 23-30 (PDF ).
 Andreas Kemper: »... Die neurotische Phase überwinden, in der wir uns seit siebzig Jahren befinden« Zur Differenz von Konservativismus und Faschismus am Beispiel der »historischen Mission« Björn Höckes (AfD). Rosa-Luxemburg-Stiftung Thüringen, Jena, Tyskland, maj 2015 (PDF).

Kilder og henvisninger 

 Biografi på Landdagens hjemmeside 
 Hjemmeside 
 Björn Höcke: Ausbreiter und Platzhalter. Björn Höcke hat die AfD in der Hand, i: faz.net 22. december 2015. 

Politikere fra AfD
Undervisere fra Tyskland
Aleksej Matjavariani

Aleksej Davidovitj Matjavariani (, ,  ; født 23. september 1913 i Gori Russiske Kejserrige , død 30. december 1995 i Tbilisi, Georgien) var en sovjetisk komponist, dirigent, lærer og professor.

Matjavariani studerede komposition på Tbilisi Musikkonservatorium. Han har skrevet 7 symfonier, orkesterværker, violinkoncert, balletmusik, teatermusik, operaer, 6 strygekvartetter, kammermusik, korværker, sange etc.
Matjavariani hører til de ledende moderne komponister i Georgien i det 20. århundrede. Han komponerede i moderne stil.

Han var chefdirigent for Georgian State Symphony Orchestra, og formand for Georgian Composers Union, underviste i komposition på bl.a. Tbilisi Musikonservattorium, og blev senere både professor og rektor på konservatoriet.

Udvalgte værker 

 Symfoni nr. 1 (1947) - for orkester
 Symfoni nr. 2 (1972) - for orkester
 Symfoni nr. 3 (1983) - for orkester
 Symfoni nr. 4 "Ungdom" (1983) - for orkester
 Symfoni nr. 5 "Uschba" (1986) - for orkester
 Symfoni nr. 6 "Amirani" (1987) - for orkester
 Symfoni nr. 7 "Is" (1989) - for kor og orkester 
 Othello (1957) - ballet
 Violinkoncert (1949) - for violin og orkester
 "Mor og søn" (1944-1946) - opera
 "Legenden O Liubvi" - scenemusik

Referencer 
 Om Aleksej Matjavariani på Musicweb-international.com

Komponister fra Georgien
Komponister fra Rusland
Dirigenter fra Rusland
Lærere
Professorer fra Rusland
French Open-mesterskabet i damedouble 2017

French Open-mesterskabet i damedouble 2017 var den 100. turnering om French Open-mesterskabet i damedouble. Turneringen var en del af French Open 2017 og blev spillet i Stade Roland Garros i Paris, Frankrig. Turneringen med deltagelse af 64 par blev afviklet i perioden 31. maj - 11. juni 2017.

Mesterskabet blev vundet af Bethanie Mattek-Sands og Lucie Šafářová, som i finalen besejrede australierne Ashleigh Barty og Casey Dellacqua med 6-2, 6-1, og som dermed vandt French Open-mesterskabet i damedouble for anden gang, eftersom de tidligere havde vundet French Open-mesterskabet i damedouble 2015, hvor Casey Dellacqua også var tabende finalist – den gang sammen med Jaroslava Sjvedova.

Mattek-Sands og Šafářová sikrede sig deres tredje grand slam-titel i træk, idet de tidligere også havde vundet damedoubletitlerne i US Open 2016 og Australian Open 2017. Det var det førsteseedede makkerpars femte grand slam-titel i damedouble i alt, både hver for sig og som partnere, idet ingen af dem tidligere havde triumferet i grand slam-sammenhæng med andre partnere, og de beholdt samtidig deres statistik som ubesejrede i grand slam-finaler i damedouble. Bethanie Mattek-Sands havde tidligere vundet to grand slam-titler i mixed double, så for hende var sejren karrierens syvende grand slam-titel i alt.

Casey Dellacqua var en grand slam-finale i damedouble for syvende gang i karrieren og endte for syvende gang som tabende finalst. I fire af disse finaler havde hun spillet sammen med Ashleigh Barty, som indtil da ikke havde være i andre grand slam-finaler, og som dermed også fortsat var uden grand slam-sejre i damedouble.

Caroline Garcia og Kristina Mladenovic var forsvarende mestre, men Caroline Garcia valgte ikke at forsvare sin titel. I stedet stillede Mladenovic op sammen med Svetlana Kuznetsova, men det fransk-russiske konstellation tabte i tredje runde til de senere vindere, Bethanie Mattek-Sands og Lucie Šafářová, i tredje runde.

Pengepræmier og ranglistepoint 

Den samlede præmiesum til spillerne i damedouble androg € 2.346.000 (ekskl. per diem), hvilket var en stigning på knap 8 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering pr. 22. maj 2017 (en uge før turneringens start).
 7 par, der havde modtaget et wildcard.

Seedede spillere 

Oprindeligt blev de 16 bedst placerede af parrene på WTA's verdensrangliste i double pr. 22. maj 2017 seedet. Efterfølgende meldte to af de seedede par imidlertid afbud, og derfor blev yderligere to par seedet.

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2017
 French Open-mesterskabet i damesingle 2017
 French Open-mesterskabet i herredouble 2017
 French Open-mesterskabet i mixed double 2017

Eksterne henvisninger 
 French Open

Noter 

French Open 2017
French Open-mesterskabet i damedouble
WTA Tour 2017
Tutong (sprog)

Det Tutongske sprog, også kaldt Tutong 2, er et sprog der tales af 16,600 mennesker i Brunei. Det er det primære sprog blandt Tutong folket, den største etniske gruppe i Tutong distriktet af Brunei. Det er et Austronesisk sprog, en del af Dusunic sprog-gruppen, der tales i Brunei og den omkringliggende Malaysiske stat af Sabah.

Noter 

Austronesiske sprog
Sprog i Brunei
Frankie Manning

Frankie Manning (født 26. maj 1914, død 27. april 2009) var en amerikansk danser, instruktør og koreograf. Manning betragtes som en af grundlæggerne af Lindy Hop.

26. maj 2016 dedikerer Google deres Google Doodle til Frankie Manning i anledning af hans 102-års fødselsdag.

Filmografi 
 Radio City Revels (1938)
 Keep Punching (1939)
 Hellzapoppin' (1941)
 Hot Chocolates (1941)
 Jittering Jitterbugs (1943)
 Killer Diller (1948)
 Malcolm X (1992) - Manning koreografer
 Stompin' at the Savoy (1992) - Manning koreografer
 Jazz: A Film by Ken Burns (2000)
 Frankie Manning: Never Stop Swinging (2009)

Kilder

Eksterne henvisninger 
 
 

Dansere fra USA
French Open-mesterskabet i damedouble 2016

French Open-mesterskabet i damedouble 2016 var den 99. turnering om French Open-mesterskabet i damedouble. Turneringen var en del af French Open 2016 og blev spillet i Stade Roland Garros i Paris, Frankrig i perioden 24. maj - 5. juni 2016 med deltagelse af 64 par.

Mesterskabet blev vundet af Caroline Garcia og Kristina Mladenovic, som dermed begge vandt deres første grand slam-titel i damedouble, og som blev det første rent franske vinderpar i turneringen siden 1971. For Garcia var triumfen den første grand slam-titel i karrieren, mens Kristina Mladenovic tidligere havde vundet to grand slam-titler i mixed double sammen med Daniel Nestor. I finalen besejrede franskmændene vinderne fra 2013, russiske Jekaterina Makarova og Jelena Vesnina, med 6−3, 2−6, 6−4.

Bethanie Mattek-Sands og Lucie Šafářová var forsvarende mestre, men det andenseedede par tabte allerede i første runde til Kiki Bertens og Johanna Larsson.

Martina Hingis og Sania Mirza havde muligheden for at blive regerende mestre i alle fire grand slam-turneringer, eftersom de tidligere havde vundet damedoubletitlerne ved Wimbledon 2015, US Open 2015 og Australian Open 2016, men parret tabte i tredje runde til tjekkerne Barbora Krejčíková og Kateřina Siniaková.

Pengepræmier og ranglistepoint 

Den samlede præmiesum til spillerne i herredouble androg € 2.176.000 (ekskl. per diem), hvilket var en stigning på knap 10 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede spillere 

De 16 bedst placerede af parrene på WTA's verdensrangliste i double pr. 16. maj 2016 blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 French Open-mesterskabet i herresingle 2016
 French Open-mesterskabet i damesingle 2016
 French Open-mesterskabet i herredouble 2016
 French Open-mesterskabet i mixed double 2016

Eksterne henvisninger 

 French Open

Noter 

French Open 2016
French Open-mesterskabet i damedouble
WTA Tour 2016
French Open-mesterskabet i mixed double 2017

French Open-mesterskabet i mixed double 2017 var den 105. turnering om French Open-mesterskabet i mixed double. Turneringen var en del af French Open 2017 og blev spillet i Stade Roland Garros i Paris, Frankrig med deltagelse af 32 par i perioden 31. maj - 8. juni 2017.

Mesterskabet blev vundet af Gabriela Dabrowski og Rohan Bopanna, som i finalen besejrede Anna-Lena Grönefeld og Robert Farah med 2−6, 6−2, [12−10].  Både Dabrowski og Bopanna vandt dermed en grand slam-titel for første gang i deres respektive karrierer. Begge var i en grand slam-finale i mixed double for første gang, mens inderen tidligere havde været i en grand slam-finale i herredouble (US Open 2010). Gabriela Dabrowski blev endvidere den første canadiske vinder af French Open-mesterskabet i mixed double, mens det var fjerde gang, at vinderparret i mixed double havde indisk islæt.

Martina Hingis og Leander Paes var forsvarende mestre men tabte i første runde til Katarina Srebotnik og Raven Klaasen.

Pengepræmier og ranglistepoint 

Den samlede præmiesum til spillerne i mixed double andrager € 494.000 (ekskl. per diem), hvilket var en stigning på knap 15 % i forhold til året før.

Turnering

Deltagere 

Turneringen har deltagelse af 32 par, der er fordelt på:
 26 direkte kvalificerede par.
 6 par, der har modtaget et wildcard.

Seedede spillere 

Otte par blev seedet.

Wildcards 

Seks par modtog et wildcard til turneringen.

Resultater

Se også 
 French Open-mesterskabet i herresingle 2017
 French Open-mesterskabet i damesingle 2017
 French Open-mesterskabet i herredouble 2017
 French Open-mesterskabet i damedouble 2017

Eksterne henvisninger 
 French Open

Noter 

French Open 2017
French Open-mesterskabet i mixed double
Khuang Aphaiwong

Khuang Aphaiwong (født  17. maj 1902, død 15 marts 1968) var en politiker i Thailand, der var premierminister af Thailand tre gange; august 1944 - 1945, januar 1946 - maj 1946 og november 1947 - april 1948.

Politikere fra Thailand
Gertrude B. Elion

Gertrude Belle Elion (født 23. januar 1918 i New York, døde den 21. februar 1999 i North Carolina) var en amerikansk biokemiker og farmakolog, og modtager af Nobelprisen i fysiologi eller medicin i 1988.

Kilder 

Kvindernes æresgalleri i USA
Nobelprismodtagere i medicin
Farmakologer
Biokemikere
French Open-mesterskabet i mixed double 2016

French Open-mesterskabet i mixed double 2016 var den 104. turnering om French Open-mesterskabet i mixed double. Turneringen var en del af French Open 2016 og blev spillet i Stade Roland Garros i Paris, Frankrig i perioden 26. maj - 2. juni 2016 med deltagelse af 32 par.

Mesterskabet blev vundet af Martina Hingis og Leander Paes, som i finalen besejrede Sania Mirza og Ivan Dodig med 4−6, 6−4, [10−8]. Hingis og Paes opnåede dermed (både hver for sig og som par) en karriere-grand slam i mixed double, idet begge tidligere havde vundet mixed double-titlerne i Australian Open, Wimbledon og US Open. For Martina Hingis var sejren den 22. grand slam-titel i karrieren, heraf den femte i mixed double. Leander Paes opnåede sin 10. grand slam-titel i mixed double, og den 18. grand slam-titel i alt, og den 42-årige inder blev den blot tredje spiller i den åbne æra, der opnåede en karriere-grand slam i både herredouble og mixed double. De to første var Todd Woodbridge og Mark Woodforde.

Bethanie Mattek-Sands og Mike Bryan var forsvarende mestre, men ingen af dem stillede op i dette års turnering.

Pengepræmier og ranglistepoint 

Den samlede præmiesum til spillerne i mixed double androg € 431.000 (ekskl. per diem), hvilket var en stigning på knap 4 % i forhold til året før.

Turnering

Deltagere 

Turneringen har deltagelse af 32 par, der er fordelt på:
 26 direkte kvalificerede par.
 6 par, der har modtaget et wildcard.

Seedede spillere 

Otte par blev seedet.

Wildcards 

Seks par modtog et wildcard til turneringen.

Resultater

Se også 
 French Open-mesterskabet i herresingle 2016
 French Open-mesterskabet i damesingle 2016
 French Open-mesterskabet i herredouble 2016
 French Open-mesterskabet i damedouble 2016

Eksterne henvisninger 

 French Open

Noter 

French Open 2016
French Open-mesterskabet i mixed double
Kontaktsport

Kontaktsport er navnet på en sport hvor man har direkte berøring med andre spillere. Det ses for eksempel i amerikansk fodbold , hvor man laver opdækning på modspillerne.
Ken Mattingly

Ken Mattingly (født 17. marts 1936 i Chicago) er en tidligere amerikansk astronaut, der var i rummet tre gange. 

Han skulle have været med ud i rummet med Apollo 13, men blev inden missionen skiftet ud med John Swigert, fordi han muligvis var syg.

Eksterne henvisninger 

Astronauter fra USA
Personer fra Chicago
Antimikrobielle peptider

Antimikrobielle peptider (AMP), også kaldet host defense peptider (HDP) er små proteiner, peptider, der er en del af  det medfødte immunforsvar (det uspecifikke innate immunforsvar), der findes blandt alle klasser af liv. Grundlæggende forskelle mellem prokaryote og eukaryote celler kan repræsentere mål for antimikrobielle peptider. Disse peptider er potente, bredspektrede antibiotika, som viser potentiale som nye terapeutiske midler. Antimikrobielle peptider har vist sig at dræbe Gram negative og Gram positive bakterier, kappebærende virus, svampe samt kræftceller. Der er beskrevet mere end 5000 antimikrobielle peptider.
 
I modsætning til de fleste konventionelle antibiotika, ser det ud som om antimikrobielle peptider også kan have evnen til at øge immunitet ved at fungere som immunomodulatorer.

Antimikrobielle peptider virker ofte ved at destabilisere mikrobers membran ved lyse eller hæmning af transportfunktioner.

Nogle eksempler 

 Plectasin 

 Cathelicidin-peptider er en familie af antimikrobielle peptider , der findes i lysosomer af makrofager og polymorphonuclear leukocytter (PMN) og keratinocytter. 

 Defensin-peptider er små cystein-rige kationiske proteiner, der findes i både hvirveldyr og hvirvelløse dyr. De er også rapporteret i planter.

 Dermcidin er et humant antimikrobielt peptid, der udskilles af svedkirtler på huden som en del af det medfødte immunforsvar.

 Protegrin-peptider binder til gram-negative bakteriers LPS, lipopolysaccharider.

 Mastoparan-L, modificeret giftstof fra en almindelig asiatisk hveps, Vespula lewisii.

Plante-AMP 

Antimikrobielle peptider viser alle et evolutionært slægtskab, og en database over 271 antimikrobielle peptider fra planter opdeler peptiderne i familier:

 cyclotider
 defensiner
 Hevein-lignende
 Impatiener
 knottiner
 lipid-transfer proteiner
 shepheriner
 snakiner
 thioniner
 vicilin-lignende
 MBP-1 og MiAMP1.

Se også

 Uspecifikt immunforsvar

Eksterne links og henvisninger 

 The Blood Of Dragons Could Destroy Antibiotic Resistance. IFLS 2017
 A Cure For The Common Cold Might Be Much Closer Than We Realised. ScienceAlert 2018
 In CRISPRed fruit flies that lack certain antimicrobial peptides, bacterial infections flourish, as revealed by fluorescent markers. The Scientist 2019

Immunforsvar

Immunologi
Gregers Begtrup

Gregers Otto Bruun Begtrup (født 6. oktober 1769, død 13. maj 1841) var en dansk landøkonom.

Han studerede teologi og tog teologisk embedseksamen, men kastede sig der efter over studiet af landbruget. Efter at have rejst et par år i udlandet ansattes han 1801 som professor i landøkonomi ved Københavns Universitet, den eneste, universitetet har haft i dette fag. Han havde betydelige kundskaber, som han stadig udvidede ved talrige rejser rundt om i landet, men af forskellige grunde var hans forelæsninger kun småt besøgte, og hans betydning må mere søges i hans forfatter- end i hans lærervirksomhed.

Beskrivelse af Agerdyrkningens Tilstand i Danmark 
Der foreligger fra hans hånd flere fortjenstfulde, om teoretisk og praktisk indsigt vidnende skrifter, hans hovedværk er en Beskrivelse af Agerdyrkningens Tilstand i Danmark, der udkom 1803—12. I dette værk samlede han oplysninger ikke blot om landbruget, hvor emnekredsen spændte vidt fra landbrugsstatistik, beskrivelse over hartkornets beregning, omtale af tiende, landets klima, jordbundens beskaffenhed, omtale af godser og herregårde, hoveri, husmandslodder, købstadslandbrug, udskiftning og udflytning, eksempler på driften, agerdyrkningsredskaber, sædskifter, afgrøder, husdyr, sommerstaldfodring over befolkningsstatistik (herunder en erhvervsstatistik, vist Danmarks ældste) til særegne næringsveje i bondestanden, fabrikker på landet, skovene og deres drift, fiskeri og skibsfart.

Den oeconomiske Correspondent, et Blad til Landboeres Nytte 
Dels alene og dels sammen med andre redigerede han (1817—22) tidsskriftet Den oeconomiske Correspondent, et Blad til Landboeres Nytte.

Referencer 

Økonomer fra Danmark
Landbrug
Hervararkviða

Hervararkviða er et gammelt nordisk digt fra Hervarar saga, der nogle gange også er inkluderet i Ældre Edda.

Digtet handler om skjoldmøen Hervor og hendes besøg hos sin fades Angantyrs spøgelse ved hans gravhøj. Hun beordre ham er give hendes arvestykke, der forbandede sværd Tyrfing.

Den franske poet Leconte de Lisle brugte Hervararkviða, da han skrev digtet L’Épée d’Angantyr ("Angantyrs sværd").

Eksterne henvisninger 
 A translation with comments on Old Norse, Todd B Krause & Jonathan Slocum 
 A translation into English by WH Auden & AR Taylor
 A translation at Stavacademy 
 English translation from 1763 
 Smith-Dampier "The Waking of Angantheow" (from The Norse King's Bridal, 1912) 
 L’Épée d’Angantyr 
 Parallel English/original text, translated by Christopher Tolkien

Bibliografi 
 Else Roesdahl (Editor), Sorensen Preben Meulengracht (Editor), Preben Meulengracht Sorensen (Editor), The Waking of Angantyr: The Scandinavian Past in European Culture ()
 Lee M Hollander: The Most Important Non-Skaldic Verse Not Included in the Elder Edda, Columbia University Press, 1936 
 Patricia Terry: Poems of the Elder Edda (University of Pennsylvania Press, 1990).

Litterære kilder til nordisk mytologi
Nordiske sagaer
Stefan Molyneux

Stefan Basil Molyneux (født 24. september 1966) er en canadisk YouTuber og podcaster. Han er kendt som en førende figur indenfor den højreradikale alt-right-bevægelse. Han blev i september 2020 permanent bandlyst fra PayPal, YouTube, Twitter og SoundCloud på grund af brud på politikker mod hadpropaganda.

Baggrund 

Molyneux er født i Irland, men havde sin opvækst hovedsageligt i London, indtil han flyttede med sin bror og enlige mor til Canada, hvor han har levet siden han var 11 år. Han modtog en bacheloruddannelse i historie fra McGill University i 1991 og derefter en master i historie fra University of Toronto i 1993. Herefter skabte han sig en succesfuld karriere indenfor softwareindustrien, da han startede et firma med sin bror. Men hans interesse for filosofi fik ham senere til at droppe softwarekarrieren og koncentrere sig om Freedomain Radio. Molyneux er gift med psykologen, Christina Papadopoulos og de har sammen en datter.

Freedomain Radio 

Freedomain Radio (FDR) er navnet på Molyneuxs podcast, som han har været vært for siden 2005. Podcasten består hovedsageligt af samtaler med lyttere, der ringer ind med spørgsmål om filosofi, anarki, personlige forhold, kærlighed, etik, religion, ateisme, iværksætteri, videnskab, historie og mere.

Referencer

Eksterne henvisninger 

 Officiel hjemmeside

Anarkokapitalister
Amt Siek

Amt Siek er et amt i det nordlige Tyskland, beliggende i den sydlige del af Kreis Stormarn. Kreis Stormarn ligger i den sydøstlige del af delstaten Slesvig-Holsten. Administrationen i amtet er beliggende i byen Siek.

Kommuner i Amtet 
 Braak
 Brunsbek
 Hoisdorf
 Siek
 Stapelfeld

Eksterne kilder og henvisninger 

 Amt Siek

Siek
De vilde svaner

De vilde svaner er et eventyr af H.C. Andersen. Kan henvise til:

 De vilde svaner (film fra 1917) – amerikansk stumfilm fra 1917 af J. Searle Dawley
 De vilde svaner (film fra 1962) – en sovjetisk film
 De vilde svaner (film fra 2009) – film instrueret af Peter Flinth og Ghita Nørby efter manuskript af Jesper W. Nielsen og Dronning Margrethe II
 De vilde svaner (Der var engang...) – tegnefilm i serien Der var engang...
 De vilde svaner (dokumentarfilm) – dansk dokumentarfilm fra 1969 instrueret af Frank Wenzel
Braak

Braak er en by og kommune i det nordlige Tyskland, beliggende i Amt Siek under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Braak ligger omkring 16 kilometer nordøst for Hamborg. Motorvejen A1 går gennem kommunen.

Eksterne kilder/henvisninger 

  

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Sveriges Akvarieföreningars Riksförbund

Sveriges Akvarieföreningars Riksförbund (SARF) er et forbund for akvarieklubber og -foreninger i Sverige.

Historie 
 1946: Sveriges Akvarieföreningars Riksförbund (SARF) blev grundlagt 
 1963: Gunnar Lindin fra SARF övertog Tidskriften Akvariet 
 1966: SARF startede uddeling af Akvariets Oscar 
 1996: SARF 50 år 
 2016: SARF 70 år og uddeler Akvariets Oscar halvtredsindstyvende gang.

Akvariets Oscar 
Akvariets Oscar er siden 1966 uddelt hvert år til en akvarist, der i sin virksomhed har gjort en særlig indsats for akvariehobbyen. Prisen blev indstiftet af Tidskriften Akvariets redaktør Gunnar Lundin 1966 for at fejre tidskriftets 40-årsdag.

Danske modtagere af Akvariets Oscar 
 Nr. 8, 1973, Jörgen J. Schell
 Nr. 10, 1975, Jens Meulengracht-Madsen
 Nr. 15, 1980, Erik Lind Larsen
 Nr. 20, 1985, Benny B. Larsen
 Nr. 24, 1989, Claus Christensen
 Nr. 41, 2006, Poul Petersen
 Nr. 42. 2007, Mogens Juhl
Nr. 51. 2017, John Rosenstock

Eksterne kilder/henvisninger 
 SARFs officielle hjemmeside
 Københavns Akvarieforenings websted

Noter 

Akvarieføreningars Riksførbund
Etableret i 1946
Akvaristik